b'\n_START_ARTICLE_\nViks\xc3\xa5sen\n_START_PARAGRAPH_\nViks\xc3\xa5sen (137 moh.) er en \xc3\xa5srygg (cuesta) i Hole kommune, Buskerud. \xc3\x85sen ligger like nord for kommunesenteret Vik i Hole og s\xc3\xb8r for Steins\xc3\xa5sen, som geografisk ligger i Steinsfjerdingen. Viks\xc3\xa5sen ligger alts\xc3\xa5 geografisk nord i den tidligere \xc3\x85rnesfjerdingen, men dette navnet er ikke s\xc3\xa6rlig mye brukt lenger. Det meste av omr\xc3\xa5det inng\xc3\xa5r i Vik\xc3\xa5sen naturreservat og Bili\xc3\xa5sen landskapsverneomr\xc3\xa5de._NEWLINE_Viks\xc3\xa5sen er en kalksteinsformasjon som begynner ved Hole ungdomsskole og strekker seg mot Borgeng og Bili i en \xc3\xa5sarm kalt Bili\xc3\xa5sen, og mot Biliberget, L\xc3\xb8kenmoen og kommunesenteret Vik i en annen. Mot s\xc3\xb8r\xc3\xb8st grenser \xc3\xa5sen til bredden av Steinsfjorden. Omr\xc3\xa5det er lite utbygd, men unntak av villabebyggelsen p\xc3\xa5 Biliberget og L\xc3\xb8kenmoen.'